# Sarasadat Khademalsharieh

Sarasadat Khademalsharieh (en persa: سارا سادات خادم‌الشریعه ; nascuda el 10 de març de 1997), també coneguda com a Sara Khadem, és una jugadora d'escacs iraniana que té els títols de Mestra Internacional des de 2015 i Gran Mestre Femení des de 2013. El juliol de 2023, se li va atorgar la nacionalitat espanyola, i va canviar de federació de la iraniana a l'espanyola.

## Biografia

Sarasadat Khademalsharieh va néixer el 10 de març de 1997 a Teheran. De petita li agradaven diversos esports com el tennis i el bàsquet. Després de ser introduïda als escacs per una de les seves companyes als vuit anys, va fer que els seus pares la fessin anar a una classe d'escacs. Tot i que els seus pares no juguen als escacs, els ha atribuït el suport de la seva carrera professional. També atribueix a un dels seus amics el fet de presentar-la a Khosro Harandi, un mestre i entrenador internacional iranià, com un pas fonamental per avançar en la seva carrera. Més tard, quan era adolescent, va ser entrenada per Robin van Kampen, un Gran Mestre neerlandès (GM).

## Resultats destacats en competició

Khademalsharieh va guanyar el Campionat asiàtic sub-12 de noies el 2008, el Campionat del món sub-12 de noies el 2009, el Campionat de Blitz asiàtic sub-16 de noies el 2012, i el Mundial sub-16 de Blitz de noies el 2013. L'any 2014, va quedar subcampiona del Campionat del Món Juvenil Femení.
Khademalsharieh va jugar amb l'equip iranià a les Olimpíades d'escacs femenines de 2012, 2014 i 2016.
Va guanyar el campionat femení iranià de 2015, celebrat el gener de 2016.
Khademalsharieh es va classificar per al Gran Premi Femení de la FIDE 2015–16 com a nominada de la ciutat amfitriona després de guanyar un matx de classificació contra Atousa Pourkashiyan a Teheran. En l'etapa del Gran Premi celebrada a la seva ciutat natal, tot i ser la jugadora amb menys puntuació de la graella, va acabar en segona posició i va aconseguir la seva primera norma de Gran Mestre.
Va competir al Campionat del Món d'escacs femení 2017, però va ser eliminada a la primera ronda per Sopiko Guramishvili. Al Campionat del món d'escacs de Ràpid i Blitz de Sant Petersburg 2018 hi ocupà el segon lloc.

## Vida personal

El setembre de 2017, Khademalsharieh es va casar amb el presentador i director de cinema iranià d'Internet Ardeshir Ahmadi. El gener de 2020 va anunciar la seva renúncia a la selecció nacional. Tanmateix, va tornar a l'equip al maig. El gener de 2023, va anar a viure al sud d'Espanya, adquirint una propietat. El mateix mes, l'Iran va dictar una ordre d'arrest contra ella. El juliol de 2023, se li va atorgar la nacionalitat espanyola, i va canviar de federació de la iraniana a l'espanyola.«Sara Khadem obtiene la nacionalidad española». Diari Marca. [Consulta: 14 agost 2023].</ref>

## Protesta del hijab

El desembre de 2022, va decidir no portar hijab durant el Campionat del món ràpid i blitz. Les dones a l'Iran estan obligades a dur hijab en públic, fins i tot a l'estranger, i algunes esportistes no s'adherien a les Protestes després de la mort de Mahsa Amini en marxa. Després dels torneigs, Khademalsharieh va adquirir un habitatge a Espanya, i va dir que hi aniria a viure amb la seva família.

## Referències

* ↑ IM title application (PDF). FIDE.
* ↑ Leontxo García «Sara Khadem: "Con velo no soy yo"». , 22-01-2023 [Consulta: 23 gener 2023].
* ↑ Ashifa Kassam «Iranian chess player ‘moving to Spain’ after competing without headscarf» (en anglès). , 29-12-2022 [Consulta: 23 gener 2023].
* 1 2 Pinedo, Emma «Iranian chess player who removed hijab gets Spanish citizenship». Reuters, 26-07-2023.
* 1 2 «Transfers in 2023». [Consulta: 27 juliol 2023].
* 1 2 «Sara Khadem obtiene la nacionalidad española». Diari Marca. [Consulta: 14 agost 2023].
* ↑ «خادم‌الشریعه: مقایسه من با تختی درست نبود» (en persian). Khabar Online, 01-12-2019. [Consulta: 3 setembre 2021].
* ↑ «سارا سادات خادم الشریعه: در ایسلند همه آقایان را بردم و نایب قهرمان جهان شدم!» (en persian). Women Sports, 16-05-2015. Arxivat de l'original el 9 juliol 2018. [Consulta: 3 setembre 2021].
* ↑ Arash Akbarinia (2008-07-24)."Asian Youth Championship in Teheran". ChessBase.
* ↑ World Youth Chess Championship (U12G) Chess-Results
* ↑ Asian Youth Blitz Chess Championship 2012 Under 16 Girls Chess-Results
* ↑ WYCC sub-16 Girls Blitz Chess-Results
* ↑ Sagar Shah. «Lu Shanglei, Goryachkina win World Juniors 2014». ChessBase, 20-10-2014. [Consulta: 9 setembre 2015].
* ↑ Bartelski, Wojciech. «Women's Chess Olympiads: Sarasadat Khademalsharieh». OlimpBase. [Consulta: 1r octubre 2015].
* ↑ "Iran Women Final Chess Championship 2015". Chess-Results.com.
* ↑ Qualification Match for FIDE Women GrandPrix 2015. Tournament report. FIDE
* ↑ L'Ami, Alina. «Tehran WGP Final: Ju Wenjun is gold, Sara is silver». ChessBase, 28-02-2016. [Consulta: 17 abril 2016].
* ↑ L'Ami, Alina. «Dzagnidze stumbles, Zhao advances». ChessBase, 22-02-2016. [Consulta: 17 abril 2016].
* ↑ «خادم‌الشریعه: مقایسه من با تختی درست نبود», 30-12-2019.
* ↑ «Sara Khadem bids farewell to Iran chess national team» (en anglès). Tehran Times, 12-01-2020. [Consulta: 22 febrer 2022].
* ↑ «بازگشت آرامش به شطرنج با تغییر مدیریت/ ماه‌هاست تمرین جدی ندارم». Mehr News, 13-09-2020. [Consulta: 22 febrer 2022].
* ↑ Rodriguez, Elena «Iranian chess player in exile has no regrets about removing hijab». Reuters, 15-02-2023.
* ↑ «Chess: On the day Sara Khadem met Spanish Prime Minister, an arrest warrant was issued against her in Iran». The Indian Express, 15-02-2023.
* ↑ M. Zarza «La ajedrecista iraní Sara Khadem, que se negó a llevar velo en el Mundial, obtiene la nacionalidad española». , 26-07-2023 [Consulta: 27 juliol 2023].
* ↑ «After Competing Without a Hijab, a Top Iranian Chess Player Won't Return Home», 30-12-2022. [Consulta: 2 gener 2023].
* ↑ «Iranian chess player 'moving to Spain' after competing without headscarf» (en anglès), 29-12-2022. [Consulta: 31 desembre 2022].
* ↑ «La ajedrecista iraní que jugó sin velo el Mundial de Rápidas se instalará en España». Marca, 30-12-2022 [Consulta: 8 gener 2023].